סאלי מתקבלת על ידי הדוכס הגדול אוטו (לודביג שטוסל) ובדוכסית סופיה (ליליה סקלה), שר האוצר טנטינין (ולטר סלזק) וראש הממשלה סבסטיאן (סטיבן גריי) כולם מצפים שהיא תאשר הלוואה בסך 100,000 דולר לליכטנבורג. הבעיה שבפניה הם עומדים היא נישואיה של הנסיכה מריה (ורה-אלן), אחייניתו של הדוכס, לנסיך הוגו (הלמוט דנטין) מדוכסות סמוכה. אלה יהיו נישואי תועלת לשתי הדוכסויות אלא שלליכטנבורג אין כסף לשלם נדוניה לנסיך.
סאלי נפגשת עם שר החוץ גנרל קוזמו קונסטנטין (ג'ורג' סנדרס) ומתפתח ביניהם רומן אהבה. היא שרה לו על כסף - "Can You Use Any Money Today".
גיבסון הולך לקנות כובע צילינדר ונפגש בחנות עם מריה ואינו יודע שהיא נסיכה. הוא מתאהב בה מיד ושניהם שרים ורוקדים "It's a Lovely Day Today". הוא פוגש אותה שוב בארמון אך מתברר לאכזבתו שהיא אמורה להינשא להוגו. גם סאלי מאוכזבת לאחר שמקסוול רומז לה שאהבתו של קוזמו היא מזויפת ומטרתה להשיג את ההלוואה מארצות הברית. שני המאוכזבים שרים יחד "You're Just in Love".
בנסיכות נערך פסטיבל ומריה שרה ורוקדת את ריקוד האוקרינה. קוזמו נבחר לראש ממשלה בתקווה שישפיע על סאלי. מגיעה משלחת בראשות הסנטור גאלגר (אמורי פרנל) שמאשרת הלוואה אך קוזמו מסרב לקחת אותה ומתפטר וסאלי נאלצת לחזור לארצות הברית ביחד עם גיבסון המאוכזב.
בוושינגטון היא חוזרת לחיי החברה ומארגנת נשף גדול בו מוזמנים קוזמו שהוא כעת שגריר ליכטנבורג ומריה שוויתרה על כס המלכות כדי להגיע לארצות הברית ולחדש את קשריה עם גיבסון וכולם שמחים, שרים ורוקדים.
אריקה פרנקה
אריקה פרנקה (בגרמנית: Erika Franke; נולדה ב-8 במאי 1954) היא גנרל חיל הרפואה בבונדסוור. אחת מחמש הנשים הראשונות שקיבלו דרגת גנרל בגרמניה, לצד ורנה פון ויימארן, גזינה קריגר, אלמוט נולטה וניקול שילינג.
ביוגרפיה.
פרנקה נולדה ב-8 במאי 1954 בברלין המזרחית. היא למדה רפואה באוניברסיטת הומבולדט, וב-1978 קיבלה רישיון לעסוק ברפואה. ב-1984 החלה לעבוד בבית החולים של הפולקספוליציי בברלין. ב-13 במרץ 1986 קיבלה דוקטורט ברפואה. לאחר איחוד גרמניה מחדש התגייסה לבונדסוור כרופאת שטח בכירה. היא הפכה לסגנית ראש המכון המרכזי של השירות הרפואי של הבונדסוור. ב-1997 היא נשלחה לבלקן עם כוח הייצוב, ובשנת 2000 יצאה לשם שוב עם כוח קוסובו. ב-2001 היא הפכה לראש מחלקה במשרד הרפואי של הבונדסוור בבון, ואחר כך מונתה לסגנית ראש מחלקת הרפואה בפיקוד המבצעים של הבונדסוור בפוטסדאם. עד 31 במרץ 2006 עמדה בראש המכון לבטיחות תעסוקתית רפואית והגנת הסביבה של הכוחות המזוינים הגרמניים בברלין.
בין אפריל 2006 לספטמבר 2009 היא שימשה כרופאה ראשית בבית החולים הצבאי באולם. לאחר מכן מונתה לראש הסגל במשרד הרפואי של הבונדסוור. ב-1 ביולי 2013 היא הועלתה לדרגת גנרל חיל הרפואה - השנייה בהיסטוריה של גרמניה שהגיעה לדרגת גנרל, ומונתב למפקדת האקדמיה הרפואית של הבונדסוור. ב-12 במאי 2016 העבירה את הפיקוד על האקדמיה לגנרל גזינה קריגר, וב-1 ביוני של אותה שנה פרשה מהצבא.
יואניס פאפאפטרו
יואניס פאפאפטרו (ביוונית: Ιωάννης Παπαπέτρου) הוא כדורסלן יווני המשחק בעמדת הסמול פורוורד ומשמש כקפטן בפנאתינאיקוס מליגת העל היוונית והיורוליג.
קריירה מוקדמת.
פאפאפטרו, שנחשב לאחד השחקנים היוונים המוכשרים ביותר שנולד במחזור הגיל של 1994 (יחד עם שחקנים כמו יאניס אדטוקומבו ולפטריס בוכורידיס), החל את קריירת הכדורסל שלו בקבוצות הנוער של מועדון איליסיאקוס באתונה, יוון. הוא שיחק במשך 5 עונות בתחרויות יווניות לנוער עם איליסיאקוס. לאחר מכן הוא בילה את שנותיו הצעירות והבוגרות בתיכון, ושיחק כדורסל באקדמיית פלורידה אייר במלבורן, פלורידה.
קריירת מכללות.
בשנת 2012, פאפאטרו הצטרף לקבוצת הכדורסל של אוניברסיטת טקסס באוסטין. הוא שיחק עונה אחת בטקסס והעמיד ממוצעים של 8.3 נקודות, 4.4 ריבאונדים ו-1.2 אסיסטים למשחק, ב-24.3 דקות. הוא שיחק בסך הכל 34 משחקים באליפות המכללות בכדורסל.
קריירה מקצועית.
אולימפיאקוס.
הקריירה המקצועית של פאפאפטרו החלה בקבוצת אולימפיאקוס מהליגה היוונית בשנת 2013, כאשר חתם על חוזה ל-5 שנים עם הקבוצה בסוף אוגוסט 2013, מה שהיה החוזה המקצועני הראשון שלו. נאמר כי החוזה היה שווה רווח נקי של 2 מיליון דולר. החוזה כלל אופציית רכישה מה-NBA לאחר העונה השלישית של החוזה.
עם אולימפיאקוס, הוא זכה באליפות הליגה היוונית ב-2015 וב-2016. בשנת 2016, הוא נבחר לשחקן הצעיר הטוב ביותר בליגה היוונית.
פנאתינאיקוס.
ב-8 ביולי 2018, פאפאטרו דחה את הצעת חידוש החוזה של אולימפיאקוס והפך לשחקן חופשי. יומיים לאחר מכן, הוא ביריבתה המושבעת של אולימפיאקוס, פנאתינאיקוס, על חוזה לשלוש שנים. ב-17 בפברואר 2019, הוא זכה בתואר הראשון שלו עם פנאתינאיקוס, לאחר שניצח את פאוק בגמר הגביע היווני 2019. לפאפאטרו היו 10 נקודות, 6 ריבאונדים, 2 אסיסטים, 2 חטיפות ו-2 חסימות במשחק הזה. ארבעה חודשים לאחר מכן, זכה פאפאפטרו עם קבוצתו לאלוף הליגה היוונית, לאחר שפנאתינאיקוס הביסה את פרומיתאס פטרס בגמר.
לפני עונת 2020/21, פאפאטרו הפך לקפטן הקבוצה לאחר עזיבתו של ניק קלאת'ס. הוא העמיד ממוצעים של 12.1 נקודות ו-4.1 ריבאונדים למשחק. ב-11 ביולי 2021, פאפאטרו חידש רשמית את חוזהו במועדון לשנתיים נוספות.
קריירה בינלאומית.
נבחרות יוון הצעירות.
כחבר בנבחרות הצעירות של יוון, פאפאפטרו שיחק באליפות אירופה עד גיל 16 2009. הוא שיחק גם באליפות אירופה עד גיל 16 של פיב"א 2010, שם העמיד ממוצעים של 11.4 נקודות, 4.6 ריבאונדים ו-2.3 אסיסטים ב-32.1 דקות למשחק. הוא שיחק גם באליפות אירופה עד גיל 20 2013 במדי נבחרת העתודה היוונית, שם העמיד ממוצעים של 15.9 נקודות, 5.3 ריבאונדים ו-1.6 אסיסטים, ב-33.0 דקות למשחק.
נבחרת יוון הבוגרת.
פאפאפטרו הוא חבר בנבחרת יוון הבוגרת. הוא נבחר לסגל של יוון לטורניר הקדם אולימפי בטורינו 2016. הוא שיחק גם יורובאסקט 2017, ובמוקדמות גביע העולם 2019.
חיים אישיים.
הכינוי של פאפאפטרו הוא פאפי. אביו, ארגיריס, היה גם כדורסלן מקצועי, ששיחק עשור עבור פנאתינאיקוס ונבחרת יוון. אמו, אנסטסיה, שיחקה כדורגל. גם אחיו הגדול, גאורגיוס, הוא גם שחקן כדורסל מקצועי.
יסוד עולם
ג'וזפ מריה ברתומאו
ז'וזפ מריה ברתומאו פלורטה (בספרדית: Josep Maria Bartomeu Floreta) הוא יזם ספרדי, ונשיא לשעבר של מועדון הכדורגל ברצלונה. הוא החל את כהונתו כנשיא בשנת 2014, לאחר התפטרותו של סנדרו רוסל; הוא החזיק בתפקיד עד התפטרותו בשנת 2020. הוא הוחלף על ידי הנשיא הזמני קרלוס טוסקטס, ולאחר מכן על ידי הזוכה בבחירות ז'ואן לאפורטה.
קריירה.
כשותף ומנכ"ל החברות ADELTE ו-EFS, ברתומאו כיהן במועצת המנהלים של FC ברצלונה בתקופת הנשיאות של ז'ואן לאפורטה (כראש מחלקת הכדורסל) יחד עם סנדרו רוסל, שהתפטר עקב חילוקי דעות עם הנשיא. לאחר מכן כיהן כסגן נשיא ברצלונה של רוסל מיולי 2010 עד ינואר 2014 לאחר שזכו בבחירות עם 61.35% מקולות חברי המועדון. לאחר התפטרותו של סנדרו רוסל ב-23 בינואר 2014, בשל מה שמכונה "תיק ניימאר", נבחר ברתומאו, בעקבות חוקת המועדון, לנשיא ברצלונה הארבעים כדי להשלים את כהונתו של רוסל.
ב-27 באוקטובר 2020 הודיע ברתומאו על התפטרותו, יחד עם כל מועצת המנהלים.
טענות להונאת מס.
ברתומאו נחקר בפרשה של הונאת מס לכאורה על החתמתו של החלוץ ניימאר, יחד עם הנשיא לשעבר סנדרו רוסל. הוא היה אמור לעמוד לדין לאחר שערעורו נדחה. לאחר ערעור נוסף, דווח כי ברתומאו לא יעמוד למשפט על ההאשמות; רוסל וברצלונה זוכו גם כן. המחקר היסודי במשרדי קאמפ נואו ביום שני בבוקר, שבוצע על ידי משטרת קטלוניה, הוביל למעצרו של ברתומאו, לצד המנכ"ל של המועדון, אוסקר גראו, היועץ לשעבר לנשיאות ז'אומי מספרר, וראש הייעוץ המשפטי רומן גומז פונטי.
ביקורות.
במרץ 2021, הוא נחקר על ידי המשטרה הקטלאנית, עקב מסע השמצה לכאורה של ברצלונה שכונה בארסה גייט, שבו הוא שכר את חברת I3 Ventures כדי לשפר את תדמית המועדון ברשתות החברתיות והואשם בפתיחת מסע הכפשה נגד כמה מכוכבי הקבוצה.
תארים בהם זכה המועדון בתקופת נשיאותו.
כדורגל.
גברים:
נשים:
כדורסל.
ברצלונה כדורסל:
כדוריד.
ברצלונה כדוריד:
הוקי קרח.
ברצלונה הוקי קרח:
יוביק
לאבריו (כדורסל)
קורפוס המילואים ה-39 (האימפריה הגרמנית)
קורפוס המילואים ה-39 (בגרמנית: XXXIX. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.
היסטוריה.
קורפוס המילואים ה-39 הוקם בדצמבר 1914. כחלק מגל הגיוס השני במלחמת העולם הראשונה. כמפקדו הראשון מונה אוטו פון לאוונשטיין, והוא כלל את דיוויזיות המילואים ה-77 וה-78. הקורפוס הוצב תחת פיקוד הארמייה העשירית ולחם עימה בקרב השני על האגמים המזוריים בתחילת חורף 1915.
בשנת 1915, הקורפוס השתתף במתקפה הגרמנית בקורלנד אשר נועדה להוות הסחה, בעוד שהמאמץ העיקרי נעשה דרומה יותר על ידי הארמייה ה-11 הגרמנית והארמייה הרביעית האוסטרו-הונגרית במתקפת גורליצה-טרנוב.
פלגת הארמייה לאוונשטיין הוקמה על ידי שדרוג קורפוס המילואים ה-39 של הארמייה העשירית ב-22 באפריל 1915. הוא נקרא על שם מפקדו, גנרל-לויטננט אוטו פון לאוונשטיין, ששמר על הפיקוד בו זמנית על קורפוס המילואים ה-39. פלגת הארמייה הייתה תחת הפיקוד של אובר אוסט.
בשל הצלחתו, הכוח תוגבר ללא הרף עד ששודרג למעמד של ארמייה כארמיית הניימן ב-26 במאי 1915. הגנרל פון לאונשטיין נשאר כמפקד קורפוס המילואים ה-39.